Jy blaai in die argief vir eric wiese.
MOORD, TOE VLAMME
Maart 16, 2020 in Uncategorized
Merkers:brand, eric wiese, hennie van deventer, huis, sannie wiese
My kollega Eric Wiese is op Vrydag 4 Augustus 2017 in sy huis in Trekweg, Higgovale, Kaapstad, vermoor. Gister is daardie selfde huis in die reusebrand teen Tafelberg afgebrand.
Sannie, Eric se weduwee, het intussen verhuis en die huis word verhuur. Natuurlik is die trauma steeds baie, baie erg. Sannie, Kobus, hul seun uit Amerika wat in die Cape Argus-fietsren gery het, en 'n Amerikaanse vriend het vir die Sondag 'n plattelandse reis onderneem toe hulle op Swellendam die nuus oor die brand kry.
Die huurders en bure het sy aan sy met die brandbestryders geveg. Die wind was te sterk. Die huis met al sy herinneringe, goed en sleg, is deur die vlamme verwoes.
Met die hofsaak agter die rug en feitlik al die papierwerk rondom die dood van Eric –die "prins van syfermense", het ek hom genoem – afgehandel, het dinge net begin stabiliseer. Nou die ramp. 'n Mens staan verbysterd saam met die Wiese-gesin.